Keskkonnaamet
info@keskkonnaamet.ee	Teie: 16.07.2024 nr DM-125181-14

Meie: 25.07.2024 nr 4-4/24/3200-2	

Kooskõlastus ja märkus Pugastu VI uuringuruumi geoloogilise uuringu loa eelnõu kohta

Keskkonnaamet on saatnud Riigi Kaitseinvesteeringute Keskusele (edaspidi RKIK) Rõuge vallas Tsirgupalu külas Hõimoja katastriüksusel 69701:002:0751 asuva Pugastu VI uuringuruumi geoloogilise uuringu loa ja selle andmise korralduse eelnõud. Keskkonnaameti kiri on adresseeritud taotlejale ning RKIK-le teadmiseks saadetud.

Maapõueseaduse § 27 lõike 10 kohaselt tuleb uuringuloa taotluse kohta antava haldusakti eelnõu saata kooskõlastamiseks RKIK-le, kui uuringuruum või selle teenindusala asub riigikaitselise ehitise maa-alal või selle piiranguvööndis. Sellest lähtudes käsitleb RKIK Keskkonnaameti kirja taotluse kohta antava haldusakti eelnõu kooskõlastamiseks esitamisena.

RKIK-l ei ole vastuväiteid eelnõu sisu ja geoloogilise uuringu loa andmise kohta, kuid juhime tähelepanu, et alates Vabariigi Valitsuse 20.10.2023 korralduse nr 266 „Kaitseväe Nursipalu harjutusvälja laiendamine planeerimisseadust kohaldamata, keskkonnamõju hindamata jätmine ja Natura asjakohase hindamise algatamine“ (https://www.riigiteataja.ee/akt/321102023003) jõustumisest asub taotletav Pugastu VI uuringuruum laiendatud Nursipalu harjutusvälja piirides, mitte ainult piiranguvööndis, nagu on korralduse eelnõu punktis 2 praegu ühe asjaoluna märgitud. Palume nimetatud asjaolu korralduse tekstis korrigeerida.

Lugupidamisega

(allkirjastatud digitaalselt)

Katri Raudsepp
peadirektori asetäitja
üldosakonna juhataja ülesannetes

Ene Mägi
+372 5332 6339 ene.magi@rkik.ee